Държавен вестник, бр. 84, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  84
h)  достъп до здравни услуги и здравни 
продукти, необходими за отговор;
i)  комуникация на риска, включително 
справяне с подвеждаща информация и 
дезинформация;
j)  предоставяне на пряка оперативна връзка 
с висши здравни и други длъжностни 
лица с цел бързо одобрение и прилагане 
на мерки за ограничаване и контрол;
k) предоставяне на пряка връзка с други 
компетентни министерства;
l)  предоставяне чрез най-ефективните 
налични средства за комуникация на 
връзки с болници, клиники, летища, 
пристанища, сухопътни гранични пунк­
т­ове, лаборатории и други ключови 
оперативни зони за разпространение на 
информация и препоръки, получени от 
СЗО, относно събития на територията 
на държавата – страна по МЗП, и на 
териториите на други държави – страни 
по МЗП;
m) изготвяне, прилагане и поддържане на 
национален план за отговор при извън­
редни ситуации в областта на обществе­
ното здраве, включително създаване на 
мултидисциплинарни/мултисекторни 
екипи за отговор на събития, които 
могат да представляват извънредна 
ситуация в областта на общественото 
здраве с международно значение; 
n) координиране на дейностите на нацио­
нално ниво и подпомагане на Местното 
и Междинното ниво, когато е приложи­
мо, при превенцията, готовността за и 
отговора на рискове и събития, свързани 
с общественото здраве; и
o) предоставяне на горепосочените услуги 
на 24-часова база.
B. ИЗИСКВАНИЯ ЗА ОСНОВНИ КАПА­
ЦИТЕТИ ЗА ОПРЕДЕЛЕНИТЕ ЛЕТИЩА, 
ПРИСТАНИЩА И СУХОПЪТНИ ГРАНИЧ­
НИ ПУНКТОВЕ
1. По всяко време всяка държава – страна 
по МЗП, изгражда, укрепва и поддържа ос­
новните капацитети за:
a) осигуряване на достъп до i) подходящо 
медицинско обслужване, включително 
диагностични звена, разположени така, 
че да позволяват бърз преглед и полагане 
на грижи за болни пътници, и ii) подхо­
дящ персонал, оборудване и помещения;
b) осигуряване на достъп до оборудване и 
персонал за транспортиране на болни 
пътници до подходящо медицинско 
заведение;
c) осигуряване на обучен персонал за 
инспекция на транспортните средства;
d) гарантиране на безопасна среда за път­
ниците, използващи съоръженията на 
входните пунктове, включително снаб­
дяването с питейна вода, заведенията за 
хранене, съоръженията за предоставяне 
на храна по време на полет, обществе­
ните тоалетни, подходящите услуги за 
изхвърляне на твърди и течни отпадъци 
и други потенциално рискови зони, чрез 
провеждане на програми за инспекции, 
както е уместно; и
e) осигуряване, доколкото е възможно, 
програма и персонал за контрол на 
векторите и резервоарите за зарази във 
и близо до входните пунктове.
2. За отговор на събития, които могат да 
представляват извънредна ситуация в област­
та на общественото здраве от международно 
значение, всяка държава – страна по МЗП, 
изгражда, укрепва и поддържа основните 
капацитети за:
a) осигуряване на адекватен отговор при 
извънредни ситуации в областта на 
общественото здраве чрез създаване и 
поддържане на план за действие при из­
вънредни ситуации в областта на общест­
веното здраве, включително определяне 
на координатор и точки за контакт със 
съответните входни пунктове, агенции 
и служби за обществено здраве и други;
b) осигуряване на преглед и обслужване за 
засегнатите пътници или животни чрез 
установяване на договорености с местни 
медицински и ветеринарни заведения 
и лаборатории за тяхното изолиране и 
лечение, анализ на пробите им и дру­
ги помощни услуги, които може да са 
необходими;
c) осигуряване на подходящо пространство, 
отделно от останалите пътници, за про­
веждане на разговори със съмнителни 
или засегнати лица;
d) осигуряване на оценка и, ако е необ­
ходимо, карантина на съмнителните 
пътници, за предпочитане в помещения, 
отдалечени от мястото на влизане;
e) прилагане на препоръчаните мерки за 
дезинсекция, дератизация, дезинфекция, 
деконтаминация или друга обработка на 
багажи, товари, контейнери, транспортни 
средства, стоки или пощенски пратки, 
включително, когато е необходимо, на 
места, специално определени и оборуд­
вани за тази цел;
f) прилагане на контрол на влизане или 
излизане за пристигащи и заминаващи 
пътници; и
g) осигуряване на достъп до специално 
предназначено оборудване и до обучен 
персонал, снабден с лични предпазни 
средства за превозване на пътници, които 
могат да са източници на инфекция или 
контаминация.